pulwama terrorist hideout: पुलवामा: आतंकियों का ठिकान ध्वस्त, बड़ी मात्रा में सामान जब्त - pulwama terrorists hideout destroyed in jammu kashmir | Navbharat Times
pulwama terrorists hideout destroyed in jammu kashmir
नवभारतटाइम्स.कॉम | Updated: 14 Apr 2019, 03:08:43 PM IST
आतंकी ठिकाना ध्वस्त
इस साल फरवरी में जम्मू-कश्मीर के पुलवामा में सीआरपीएफ काफिले पर हमला कर आतंकियों ने एक बड़ी घटना को अंजाम दिया था। भारत की ओर से इसके जवाब में आतंकी ठिकाने उड़ाने के इरादे से एयरस्ट्राइक भी कई लेकिन आतंकियों ने घाटी में सिर उठाना अभी छोड़ा नहीं है। यहां तक कि पुलवामा में पैर जमाने की उनकी कोशिशों में कमी नहीं आई है। हालांकि, रविवार को पुलिस ने आतंकियों का बड़ा नुकसान किया है।
पुलवामा पुलिस और 55 राष्ट्रीय राइफल्स ने रविवार को दक्षिण कश्मीर के पुलवामा के गांव मंडूना में आतंकियों के छिपने की जगह पर छापा मारा। मौके से आतंकियों के रहने के लिए जरूरी सामान बरामद किया गया है। इसके बाद पुलिस ने केस दर्ज कर लिया है और आगे जांच की जा रही है। आसपास के क्षेत्र में तलाशी अभियान चलाया जा रहा है।
ठिकाने से बरामद सामान
इससे पहले शोपियां में जैश-ए-मोहम्मद के दो आतंकियों को ढेर कर दिया गया था। जानकारी के मुताबिक शुक्रवार सुबह सुरक्षाबलों को विश्वसनीय सूत्रों से शोपियां इलाके में कुछ आतंकियों के होने की जानकारी मिली थी। इसके बाद सुरक्षाबलों ने इलाके में सर्च ऑपरेशन शुरू किया। बताया जा रहा है कि इसी दौरान आतंकियों ने फायरिंग शुरू कर दी। इसका सुरक्षाबलों ने मुंहतोड़ जवाब दिया और दो आतंकियों को मार गिराया।
Web Title pulwama terrorists hideout destroyed in jammu kashmir(News in Hindi from Navbharat Times , TIL Network)
और जानें:पुलवामा पुलिस आतंकीपुलवामा आतंकी हमलापुलवामा आतंकी ठिकानापुलवामाpulwama terrorist hideoutpulwama terrorist attackpulwama police offensiveJammu NewsJammu News in HindiJammu Latest NewsJammu Headlinesजम्मू समाचार